Foto: AP «Atletik» bosh murabbiyi Ernesto Valverde «Barselona» bilan tuzilijak shartnomaning barcha bandlari bo‘yicha kelishuvga erishib bo‘lgan. El Correo nashri xabarida aytilishicha, 2 yilga mo‘ljallangan ushbu shartnoma haqida 29 may kuni rasman e’lon qilinadi. Klub prezidenti Xosep Mariya Bartomeu futbolchilarga bu haqida ma’lum qilgan. Avvalroq Valverde «Valensiya», «Sevilya» va APL jamoalaridan tushgan taklifga rad javobini bergandi. «Barselona»ning amaldagi bosh murabbiyi Luis Enrike 2 iyun kuni mavsum yakunlangach, lavozimini tark etishi haqida e’lon qilgandi.